
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου Τρικάλων για ανέ¬ 
γερση Δημαρχείου . 1 

Τροποποίηση του ρυμοτομικού σχεδίου Βέροιας και επι¬ 
βολή και τροποποίηση του προκηπίου σε μερικά οικό¬ 
πεδα. 2 

Αναθεώρηση του ρυμοτομικού σχεδίου των Δήμων Θεσ¬ 
σαλονίκης, Πυλαίας και Τριανδρίας, στο Συνοικισμό 
Άνω Τούμπας και επιβολή όρων δομήσεως σε τμήματα 
αυτών.3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Τροποποίηση του ρυμοτομικού σχεδίου Τρικάλων 
για ανέγερση Δημαρχείου 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων 
χ.λπ.» της 17 Ιουλίου 1923, όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα του 
3, 9, 29 και 70. 

2. Τις διατάξεις του Ν. 947/1979 «περί οικιστικών πε¬ 
ριοχών» (ΦΕΚ 169/Α και ειδικότερα το άρθρο του 62 
(ίϊαρ. 1). 

3. Το υπ’ αριθ. 53710/3679/8.9.1983 έγγραφο της Δ/νσης 
Πολεοδομικών Μελετών Λοιπών Οικισμών προς το Δήμο 
Τρικάλων για τήρηση της νόμιμης διαδικασίας από το 
οποίο προκύπτει ότι η προθεσμία πέρασε άπρακτη. 

4. Τις διατάξεις του Β. Δ/τος της 8/12.9.1923 «περί 
καθορισμού της κατά το άρθρον -3 του από 17.7.1923 Ν. 
Δ/τος περί σχεδίων πόλεων κ.λπ. προθεσμίας» (ΦΕΚ257/Α) 
σε συνδυασμό με τις διατάξεις του Ν. 1065/1980 «περί 
κυρώσεως Δημοτικού κοι Κοινοτικού Κώδικα» (ΦΕΚ 
168/Α) καί ειδικότερα το άρθρο του 27 (παρ. 3). 


5. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού καί Περιβάλλοντος» 
(ΦΕΚ 57/Α) και ειδικότερα τα άρθρα του 2, 3 και 7. 

6. Την υπ’ αριθ. 540/1983 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Την υπ’ αριθ. 152/1984 γνωμοδότηση του Συμβουλίου 
της Επικράτειας με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

. Άρθρο 1. 

α) Εγκρίνεται η τροποποίηση του ρυμοτομικού σχεδίου 
Τρικάλων στη συμβολή των οδών Καποδιστρίου και Ασκλη¬ 
πιού με την επαύξηση του χώρου του Δημαρχείου, που 
χαρακτηρίστηκε με το από 23..12.1957Β. Διάταγμα «περί 
τροποποιήσεως και επεκτάσεως του ρυμοτομικού σχεδίου 
Τρικάλων» (ΦΕΚ 4/Α/58) και που τροποποιήθηκε με το 
από 1.2.1969 Β. Διάταγμα «περί τροποποιήσεως του ρυμο¬ 
τομικού σχεδίου Τρικάλων» (ΦΕΚ 53/Δ/69), με την κατάρ¬ 
γηση της γύρω από το Δημαρχείο οδού και τον καθορισμό 
ολοκλήρου του χώρου με στοιχεία (ΑΒΓΔΕΖΗΘΙ 
Κ Λ Μ Α) σαν χώρου για την ανέγερση Δημαρχείου όπως 
φαίνεται στο σχετικό πρωτότυπο διάγραμμα σε κλίμακα 
1 : 500, που έχει θεωρηθεί από τον Προϊστάμενο της Διευ- 
θύνσεως Πολεοδομικών Εφαρμογών με την υπ' αριθ. 

Γ. 24155/1984 πράξη του και που συνοπτικό του αντίτυπο 
δημοσιεύεται με το παρόν Διάταγμα. 

β) Μέσα στο χώρο του Δημαρχείου όπως καθορίζεται 
παραπάνω ορίζεται η θέση και η διάταξη του κτιρίου, όπως 
φαίνεται με κόκκινη γραμμή στο ίδιο διάγραμμα. 

Άρθρο 2. 

Η ισχύς του παρόντος Διατάγματος αρχίζει από την . 
δημοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε την δημοσίευση κατ εκτέλεση του παρόντος 
Διατάγματος. 

Αθήνα, 5 Μαϊου 1984. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΟΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΒΡΟΤΑΐΙΑΧ. ΟΙΚΙΧΜΟΥ ΚΑΙ ΠΕΡΙ»ΑΑΑΟΐίτθΙ 

ΑΝΤΟΝΙΟΖ ΤΡΙΤΧΗΖ 

( 2 ) 

Τροποποίηση του ρυμοτομικού σχεδίου Βέροιας και επι¬ 
βολή καί τροποποίηση του προκηπίου σε μερικά οικό¬ 
πεδα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων 
κ.λπ.» της 17 Ιουλίου 1923 όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα 
του 3, 9 και 70. 

2. Τις διατάξεις του Ν. 947/1979 «περί οικιστικών περι¬ 
οχών» (ΦΕΚ169/Α) και ειδικότερα το άρθρο του 62 (παρ. 1) 

3. Τις διατάξεις-του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα του 2, 3 και 7. 

4. Τις υπ’ αριθ. 33/1979 και 55/1982 πράξεις του Δημο¬ 
τικού Συμβουλίου Βέροιας. 

5. Την υπ’ αριθ. 215/1982 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

6. Την υπ’ αριθ. 149/1984" γνωμοδότηση του Συμβουλίου 
της Επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Εγκρίνεται η τροποποίηση του ρυμοτομικού σχεδίου Βέ¬ 
ροιας στην περιοχή «Παπάγου» α) στα υπ’ αριθ. 538α, 
538β, 539β, 539γ, 542, 542α, 543, 544, 550, 550α οικο¬ 
δομικά τετράγωνα και τον υπ’ αριθ. 540 χώρο πρασίνου, με 
μετατόπιση των αξόνων των μεταξύ αυτών οδών, β) με διά¬ 
νοιξη οδού μεταξύ των 539β και 539γ οικοδομικών τετρα¬ 
γώνων και με δημιουργία πεζοδρόμων, γ) με μετατροπή 
τμημάτων των υπ’ αριθ. 539β, 539γ και 542 οικοδομικών 
τετραγώνων σε χώρους κοινοχρήστου πρασίνου, όπως οι ρυ¬ 
θμίσεις αυτές φαίνονται στο σχετικό πρωτότυπο διάγραμμα 


που έχει θεωρηθεί από τον Προϊστάμενο της Διεύθυνσης 
Πολεοδομικών Εφαρμογών με την υπ’ αριθ. Γ. 24154/1984 
πράξη του σε κλίμακα 1 : 500 και που συνοπτικό τού αντί¬ 
τυπο δημοσιεύεται με αυτό το Διάταγμα. 

Άρθρο 2. 

1. Τροποποιείται το προκήπιο που προβλέπεται από το 
εγκεκριμένο ρυμοτομικό σχέδιο των οικοπέδων που βρίσκον¬ 
ται στα υπ’ αριθ. 538α, 538β, 539β, 539γ, 542, 542α, 543, 
544, 550 και 550α οικοδομικά τετράγωνα με μετατόπιση 
της οικοδομικής και ρυμοτομικής γραμμής το δε πλάτος 
του γίνεται δύο (2) καί τρία (3) μέτρα και στις γωνίες των 
παραπάνω οικοδομικών τετραγώνων το πλάτος γίνεται 
μεταβλητό ως εξής : στα 538α κα 543 από 3—9 μέτρα, 
στο 539β από 2-3,75 μέτρα, στο 539γ από 2-6,50 μ., 
στο 544 από 3-5,50 μ. και στο 550α από 3-4,50 μέτρα 
όπως οι παραπάνω ρυθμίσεις φαίνονται στο ίδιο διάγραμμα. 

2. Επιβάλλεται προκήπιο στην πρόσοψη των οικοπέδων 
οικοδομημένων ή μη που βρίσκονται στα οικοδομικά τετρά¬ 
γωνα 539β, 539γ και 542 που έχουν πρόσωπο στην οδό και 
τους πεζόδρομους αντίστοιχα που δημιουργούνται με το άρ¬ 
θρο 1 του παρόντος με πλάτος δύο (2) και τρία (3) μέτρα 
όπως αι παραπάνω ρυθμίσεις φαίνονται στο ίδιο διάργραμμα. 

Άρθρο 3. 

Η ισχύς αυτού του Διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτέλεση αυτού του Δια¬ 
τάγματος. 

Αθήνα, 5 Μαϊου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΒΡΟΤΑ3ΙΑΧ. ΟΙΚΙΧΜΟΥ ΚΑΙ ΠΚΡΙΒΑΑΑΟΚΥΟΙ 

«ΡΤΟΝΙΟΧ ΤΗΤΪΗΧ 

ΕΦΗΜΕΡΙΣ ΤΗΣ ΚΥΒΕΡΝΗΣΕΠΣ (ΤΕΥΧΟΣ ΤΕΤΑΡΤΟΝ) 



Αναθεώρηση του ρυμοτομικού σχεδίου των Δήμων Θεσ¬ 
σαλονίκης, Πυλαίας και Τριανδρίας, στο Συνοικισμό 

Άνω Τούμπας και επιβολή όρων δομήσεως σε τμήματα 

αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1; Τις διατάξεις του Ν. Δ/τος «περί σχεδίων πόλεων 
κ.λπ.», της 17 Ιουλίου 1923, όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα 
3, 9, 29 και 70. 

2. Τις διατάξεις του Ν. 947/1979 «περί οικιστικών περιο¬ 
χών» (ΦΕΚ 169/Α) και ειδικότερα το άρθρο 62 (παρ. 1). 

3. Τις διατάξεις του Β. Δ/τος της 8/12.9.1923 «περί 
καθορισμού της κατά το άρθρον 3 του από 17.7.1923 Ν. Δ/ 
τος «περί σχεδίων πόλεων κ.λπ. προθεσμίας» (ΦΕΚ 257/Α) 
σε συνδυασμό με τις διατάξεις του Ν. 1065/1980 «περί 
κυρώσεως Δημοτικού και Κοινοτικού Κώδικα» (ΦΕΚ 
168/Α) και ειδικότερα το άρθρο του 27 (παρ. 3) και ότι 
η προθεσμία πέρασε άπρακτη για τους Δήμου; Τριανδρίας 
χαι Πυλαίας, 

4. Την υπ’ αριθ. 13905/721/26.4.82 κοινή απόφαση των 
Τπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος, όπως τροποποιήθηκε και συμπλη¬ 
ρώθηκε με την όμοια αριθ. 45602/2138/22.10.82 (ΦΕΚ 
825/Β/22.10.82) και ειδικότερα το άρθρο 3 αυτής. 

5. Τις διατάξεις του Ν. Δ/τος 8/1973 «περί Γ.Ο.Κ.» 
και ειδικότερα των άρθρων 16, 17, 21, 61 (παρ. 2), όπως 
η παράγραφος αυτή συμπληρώθηκε με την παράγραφο 5 
του άρθρου 11 του Ν. 720/1977 (ΦΕΚ 297Α), 62 (παρ. 1), 
67, 73 (παρ. 2 και 3), όπως η παράγραφος 2 αντικατα- 
στάθηκε από την παράγρ. 47 του άρθρου 1 του Ν.Δ. 205/ 
1974. 

6. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» . 
(ΦΕΚ 57/Α) και ειδικότερα τα άρθρα 2, 3 και 7. 

7. Την υπ’ αριθ. 340/1981 γνωμοδότηση του Δημοτικού 
Συμβουλίου Θεσσαλονίκης. 

ο. Την υπ’ αριθ. 64/1983 γνωμοδότηση του Συμβουλίου 
Χωροταξίας, Οικισμού και Περιβάλλοντος του Ν. Θεσσαλο¬ 
νίκην 

9. Την υπ’ αριθ. 138/1984 γνωμοδότηση του Συμβου¬ 
λίου της Επικρατείας με πρόταση του Υπουργού Χωροτα¬ 
ξίας, Οικισμού και Περιβάλλοντος, αποφασίζουμε : 

Άρθρο 1. 

Εγκρίνεται η αναθεώρηση των ρυμοτομικών σχεδίων των 
Δήμων Θεσσαλονίκης, Τριανδρίας και Πυλαίας στην περιοχή 
Άνω Τούμπας και καθορίζονται πεζόδρομοι, κοινόχρηστοι 
χώροι, πάρκα, παιδικές χαρές, παιδικοί σταθμοί, χώρος, 
θέση και διάταξη κτιρίων ιερών Ναών, χώρος εγκαταστά¬ 
σεων Οργανισμού Υδρεύσεως Θεσσαλονίκης (ΟΥΘ), χώ¬ 
ρος κτιρίου Ιδρύματος Κοινωνικών Ασφαλίσεων (ΙΚΑ), 
χώρος Δημοτικού και Πνευματικού Κέντρου και χώρος 
Δημοσίου κτιρίου όπως φαίνεται στα είκοσι (20) σχετικά 
πρωτότυπα διαγράμματα σε κλίμακα 1: 500 που θεωρήθη¬ 
καν από τον Προϊστάμενο της Δ/νσης Πολεοδομικών Εφαρ¬ 
μογών με την αριθ. Γ. 21322/1984 πράξη του και που 
αντίτυπά τους δημοσιεύονται συνοπτικά με το παρόν Διά¬ 
ταγμα 

Άρθρο 2. 

Κατά το πρόσωπο των οικοπέδων, οικοδομημένων ή μη, 
των κειαένων εντός της περιοχής, το ρυμοτομικό σχέδιο 
της οποίας αναθεωρείται με αυτό το διάταγμα επιβάλλεται 
ιηροκήπιο πλάτους ένα (1,00), ένα και ή μι συ (1,50), δύο 
(2.00), δύο και ήμισυ (2,50), τρία (3), τρία και ήμισυ 
• (3,50), τέσσερα (4), τέσσερα και ήμισυ (4,5) και πέντε (5) 
μέτρα όπως φαίνεται .στ» ίδια διαγράμματα που μνημο¬ 
νεύονται στο άρθρο Τ το» «βρ&νεος. 


Άρθρο 3. 

Οικόπεδα που βρίσκονται στην παραπάνω περιοχή που 
αναθεωρείται το ρυμοτομικό σχέδιο, άρτια κατά τη δημο¬ 
σίευση του παρόντος διατάγματος και τα οποία απομειούνται 
από την διαπλάτυνση των οδών κατά την εφαρμογή του 
άρθρου 1 του παρόντος θεωρούνται άρτια και οικοδομήσιμα 
εφ’ όσον μετά την ρυμοτόμηση, το εμβαδόν τους δεν είναι 
μικρότερο από τα 3/4 των ορίων εμβαδού και διαστάσεων 
που ισχύουν στην περιοχή. 

Άρθρο 4. 

1. Τα ελάχιστα όρια εμβαδού και διαστάσεων και οι λοιποί 
όροι και περιορισμοί δομήσεως των οικοπέδων που βρίσκον¬ 
ται στο τμήμα μεταξύ της οδού Ιβίσκου και του Χειμάρου 
του Δήμου Θεσσαλονίκης που περικλείεται με κυανή διακε¬ 
κομμένη γραμμή στα διαγράμματα που μνημονεύονται στο 
άρθρο 1 του παρόντος καθορίζονται ως κάτωθι : 

α) Οικοδομικό σύστημα το συνεχές. 

β) Αρτιότητα οικοπέδων : 

Ελάχιστο πρόσωπο δέκα (10) μέτρα. 

Ελάχιστο βάθος δέκα πέντε (15) μέτρα. 

Ελάχιστο εμβαδόν διακόσια (200) τετρ. μέτρα. 

γ) Κατά παρέκκλιση από το προηγούμενο εδάφιο θεω¬ 
ρούνται άρτια και οικοδομήσιμα οικόπεδα υφιστάμενα προ 
της 9.6.1973, ημέρα δημοσιεύσεως του Ν.Δ. 8/1973 που δεν 
έχουν τα ανωτέρω ελάχιστα όρια πλην όμως έχουν : 

Ελάχιστο πρόσωπο δέκα (10) μέτρα. 

Ελάχιστο βάθος (12) μέτρα. 

Ελάχιστο εμβαδόν εκατόν πενήντα (150) τετρ. μέτρα. 

δ) Επίσης κατά παρέκκλιση από τα εδάφια β και γ θεω¬ 
ρούνται άρτια καί οικοδομήσιμα οικόπεδα υφιστάμενα προ 
της 5.9.1963 ημέρα δημοσιεύσεως του από 21.7.1963 Β. 
Δ/τος «περί τροποποιήσεως και επεκτάσεω; του ρυμοτομικού 
σχεδίου Θεσσαλονίκης πέριξ του λοφίσκου Άνω Τούμπας 
και καθορισμού των όρων και περιορισμών δομήσεως των 
οικοπέδων αυτού» (ΦΕΚ 139Δ) και τα οποία δεν έχουν τα 
ανωτέρω ελάχιστα όρια πλην όμως έχουν : 

Ελάχιστο πρόσωπο επτά και.ήμισυ (7,50) μέτρα. 

Ελάχιστο βάθος δέκα (10) μέτρα. 

Ελάχιστο εμβαδόν εκατό (100) τετραγωνικά μέτρα. 

ε) Μέγιστο ποσοστό καλύψεως εξήντα πέντε (65%) 
επί τοις εκατό. 

στ) Μέγιστος επιτρεπόμενος αριθμός ορόφων των οικο¬ 
δομών τρεις (3). 

ζ) Συντελεστής δομήσεως ένα και οκτώ (1,8). 

- 2. Τα ελάχιστα όρια εμβαδού και διαστάσεων και οι λοιποί 
όροι και περιορισμοί δομήσεως των οικοπέδων που περιλαμ¬ 
βάνονται στο τμήμα μεταξύ του παλαιού άξονα της οδού 
Πολύγνωτου και της νέας συλλεκτηρίου οδού (ρεύμα της 
περιφερειακής τάφρου Άνω Τούμπας) και μεταξύ των οδών 
Ολύνθου και Κονίτσης που περικλείεται με κυανή διακεκομ¬ 
μένη γραμμή στα διαγράμματα που μνημονεύονται στο 
άρθρο 1 του παρόντος καθορίζονται ως κάτωθι : 

α) Οικοδομικό σύστημα το συνεχές. 

β) Αρτιότητα οικοπέδων : 

Ελάχιστο πρόσωπο δέκα (10) μέτρα. 

Ελάχιστο βάθος δέκα πέντε (15) μέτρα. 

Ελάχιστο εμβαδόν διακόσια (200) τετραγ. μέτρα. 

γ) Κατά παρέκκλιση από του προηγουμένου εδαφίου 
θεωρούνται άρτια και οικοδομήσιμα τα οικόπεδα που έχουν 
παραχωρηθεί από το Υπουργείο Προνοίας με τις διαστάσεις, 
που παραχωρήθηκαν. 

δ) Μέγιστος επιτρεπόμενος αριθμός ορόφων τέσσερις (4). 

ε) Μέγιστο ποσοστό καλύψεως των οικοπέδων εβδομήντα 
(70%) επί τοις εκατό της επιφάνειας αυτών. 

στ) Συντελεστής δομήσεως· δύο και τέσσερα (2,4). 

3. Τα ελάχιστα όρια εμβαδςύ και διαστάσεων και οι λοιποί 
όροι καί περιορισμοί δομήσεως των οικοπέδων που περιλαμ¬ 
βάνονται στο τμήμα μεταξύ των οδών Διαγόρα, Ολύνθου 
και της νέας συλλεκτηρίου οδού (ρεύμα της περιφερειακής 
Τάφρου) περιοχή Κρυονέρι Άνω Τούμπας που περικλείον¬ 
ται από κυανή διακεκομμένη γραμμή στα διαγράμματα που 
μνημονεύονται στο άρθρο 1 του παρόντος καθορίζονται ως 
κάτωθι : 

α) Οικοδομικό σύστημα το μικτό. 

β) Αρτιότητα οικοπέδων. 

Ελάχιστο πρόσωπο δέκα (10) μέτρα. 

Ελάχιστο βάθος δέκα πέντε (15) μέτρα. 

Ελάχιστο εμβαδόν διακόσια (200) τετραγ. μέτρα. 

γ) Κατά παρέκκλιση από του προηγουμένου εδαφίου θεω¬ 
ρούνται άρτια και οικοδομήσιμα τα οικόπεδα που έ^ουν 
παραχωρηθεί από το Υπουργείο Προνοίας με τις διαστάσεις 
που παραχωρήθηκαν. 

δ) Μέγιστο ποσοστό καλύψεως των οικοπέδων εξήντα 
(60%) επί τοις εκατό της επιφανείας αυτών. 

ε) Μέγιστος επιτρεπόμενος αριθμός ορόφων των οικοδο¬ 
μών τρείς (3). 

στ) Συντελεστής δομήσεως ένα και οκτώ (1,8). 

4. Οι όροι δομήσεως του χώρου Δημοτικού Παιδικού 
Σταθμού στο υπ’ αριθ. 179 οικοδομικό τετράγωνο καθορί¬ 
ζονται ως κάτωθι : 

α) Ποσοστό καλύψεως τριάντα (30%) επί τοις εκατό. 

β) Μέγιστο επιτρεπόμενο ύψος του κτιρίου οκτώ και 
ήμισυ (8,50) μέτρα. 

5. Οι όροι δομήσεως του χώρου Δημοτικού Πνευματικού 


Κέντρου στην οδό Κονίτσης καθορίζονται ως κάτωθι : 

α) Ποσοστό καλύψεως τριάντα (30%) επί τοις εκατό. 

β) Μέγιστο επιτρεπόμενο ύψος του κτιρίου οκτώ και 
ήμισυ (8,50) μέτρα. 

6. Οι όροι δομήσεως του χώρου Ι.Κ.Α. στις οδούς Τζου- 
μαγιάς και Κονίτσης καθορίζονται ως κάτωθι : 

α) Ποσοστό καλύψεως σαράντα (40%) επι τοις εκατό. 

β) Μέγιστο επιτρεπόμενο ύψος του κτιρίου δέκα και ήμισυ 
(10,50) μέτρα. 

7. Οι όροι δομήσεως του χώρου Δημοτικού Παιδικού Στα¬ 
θμού στην οδό Διδασκάλου Βασ. Αδαμίου καθορίζονται ως 
κάτωθι : 

α) Ποσοστό καλύψεως τριάντα (30%) επί τοις εκατό. 

β) Μέγιστο επιτρεπόμενο ύψος του κτιρίου οκτώ και 
ήμισυ (8,50) μέτρα. 

Άρθρο 5. 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Τπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτέλεση του παρόντος Δια- · 
τάγματος. 

Αθήνα, 16 Απριλίου 1984 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΩΡΟΤΑΞΙΑΣ, ΟΙΚΙΣΜΟΥ ΚΑΙ ΠΚΡΙΙΑΑΑΟΙΙΥΟΧ 

ΑΝΤΩΝΙΟ! ΤΡΙΤΧΗΧ 

